339 Serpens

Sunt alique proprietates serpentis laudabilis. Ideo monuit Christus quod discipuli sui forent *prudentes sicut serpentes*, Matt. 10[:16].

Quarum prima est custodia capitis pro quo totum corpus exponit. Sic sancti sua corpora exponunt pro Christo capite ecclesie, Philip. 3[:7]: *Quæ mihi fuerunt lucra, hæc arbitratus [sum] propter Christum* stercora.

Secunda, prudencia est reuocacio pellis et corporis quod fecit hoc modo secundum Aristoteles, Plinium, et Auicennam et tangitur in *Glossa* super illud Matt. 10[:16]: *Estote prudentes*. Cum serpentes sentit se grauatum morbo aut somo, plerimis diebus abstinet ut sic pellis eius laxetur. Post hec gustata quadam herba amara vomit omnem noxium humorem. Post hec balneat se in aqua ut pellem umectet. Deinde transiens per artum foramen petro pellem deponit. Soli se exponit, pellem non ante recuperat et tunc videt clarius, reperit forcius, comedit auidius quam prius. Sic sancti per penitentiam se renouauit, Eph. 4[:22]: *Deponere vos secundum pristinam conversationem veterem hominem, qui corrumpitur* per *desideria* carnis.

Hoc autem fit quatuor modis. Primo per cibi subtractionem quod fit per peccati detestacionem. Secundo fit vomitus noxii honoris per oris confessionem. Tercio veteris consuetudinis depositio per assuefaccionis desercionem. Quarto per solem iusticie conuersio per firmam cordis adhesionem.

Tercia, prudencia est defusio incantatoris quia obturat vnam aurem cum terra et aliam aurem cum cauda ne studeat carmen incantatoris. Sicut dicit *Glossa*, super illud, Psal. [57:5]: *Sicut aspidis surdæ et obturantis aures [suas].* Cum cauda quod est vltima pars in animali, id est, cum mortis memoria, secundum illud, Eccli. 7[:40]: *Memorare novissima tua, et in æternum non peccabis*. Et aliam aurem obturat cum terra, it est, cum consideracione proprie fragilitatis, Gen. 3[:19]: *Pulvis es et in pulverem reverteris*.

Quarta, astucia est insidiacio pedum, quia magis insideatur calcaneo quam capiti, id est, fini operis. Sic sancti vincunt mala desideria consideracione finis, id est, mortis, Rom. 6[:21]: *Finis illorum mors [est]*. Ad ista mutanda dixit Christus [Matt. 10:16], *Estote prudentes sicut serpentes.* Sed ne ista prudencia foret noxia, temperat eam simplicitas columbina.

Set quomodo et qualiter, vide supra capitulo [302] Prudencia.

Autem serpens alias condiciones non mutandas. Quales sunt contentacio veneni, stimulacio caude, insilicio in hominem vestitum, sed refugit nudum cuius hominis. Jeiuni saluia occidit serpentem.